Ma oa Combes a-eneb ar brezoneg avad, ar Vretoned - pe Bretoned zo da nebeuta - a oa a-eneb dezañ  kerkoulz all. Anad eo an dra pa lenner eur gazetenn evel Kroaz ar Vretoned. Bez e oa homañ eur stagadenn da La Croix des Côtes-du-Nord. Tamm ezomm ebed da zisklêria e oa barz ar gont-se eur gazetenn gatolik, ha krenn deuz tu ar virourien. Sizunieg e oa, war diou bajennad e 1902-04, war beder e 1905, ha skignet e veze dreist-oll en bro-Dreger, med lennet e veze evelkent gand tud kar-o-yez e leh all.